M0NESY

Ilja ”m0NESY” Osipov (; s. 1. maaliskuuta 2005) on venäläinen ammattilaistason Counter-Strike: Global Offensive -pelaaja. Hän on pelannut G2 joukkueelle vuodesta 2022 ja pelaa useimmiten AWP-tarkkuuskivääriä. Nuoresta iästä huolimatta häntä on sanottu yhdeksi maailman parhaimmista pelaajista.

Aikaisempi elämä 
Osipov kertoo tutustuneensa videopeleihin jo 5–6 vuotiaana. Counter-Strikeen hän tutustui veljensä kautta, joka osallistui joihinkin 1.6 LAN -tapahtumiin ja kertoo käyttäneensä tämän tietokonetta veljensä pois ollessa. Hän saavutti CS:GO:n korkeimman arvon 10-vuotiaana kannettavalla tietokoneella. Kaksi vuotta myöhemmin hän saavutti jo tason 10 Faceitissä. Silloin hän pelasi 6–7 tuntia päivässä. Osipovin vanhemmat eivät pitäneet kauheasti poikansa liiallisesta pelaamisesta, mutta hänen veljensä pyrki vakuuttamaan vanhemmat pelin saavutettavuudesta.

Ura 
M0NESY aloitti uransa NewBALLS -joukkueen parissa vuonna 2019. Kun hän oli pelannut kuudessa eri C-luokan turnauksessa, Natus Vincere hankki hänet heidän nuoriso-osastoonsa. M0NESY pelasi ensimmäisen virallisen ottelunsa heidän kanssaan vuoden 2020 puolivälissä. Hän sijoittautui hyvin B- ja C-luokan otteluissa  esimerkiksi toiseksi tai kolmanneksi WePlay Academy League Season 2:ssa. Vuoden 2022 alussa G2 päätti ostaa m0NESYn Na`Vilta 600 000 dollarilla. M0NESYn taival G2:ssa ei alkanut parhaimmalla tavalla, kun he sijoittuivat kuudensiksi BLAST Premier Spring Groups 2022 -tapahtumassa. Sen jälkeen taso parani heti, sillä G2 sijoittui toiseksi Intel Extreme Masters XVI - Katowicessa. He voittivat lisäksi vuoden 2022 lopussa BLAST Premier: World Final 2022:n. M0NESYn korkein rating vuonna 2022 oli 1.15. Hän sai HLTV TOP 20 -arvioinnissa sijoituksen 7. G2 on voittanut kesäkuuhun 2022 mennessä sekä BLAST Premier: Spring Groups 2023:n, että Intel Extreme Masters Katowice 2023:n. Elokuussa he voittivat viimeisen suuren Global Offensive -turnauksen, joka oli Intel Extreme Masters Cologne 2023.

Saavutukset 

 Sija 7 HLTV TOP 20 -arvioinnissa vuonna 2022.
 HLTV:n historian nuorin pelaaja, kuka on ansainnut MVP-tittelin "suuressa kilpailussa".
 HLTV:n historian kolmanneksi nuorin pelaaja, kuka on ansainnut MVP-tittelin.
 Palkittu Esports Awardsin vuoden 2022 Esports PC Rookie -palkinnolla.
 Stavn, blameF, huNter-, b1t, NiKo ja s1mple nimesivät hänet vuoden 2022 potentiaaliseksi breakout-pelaajaksi omien HLTV TOP 20 -sijoituksiensa yhteydessä.
 Hänet kutsuttiin FPL:ään maaliskuussa 2020 vain 14-vuotiaana.

Lähteet 

Vuonna 2005 syntyneet
Elävät henkilöt
Venäläiset elektronisen urheilun ammattilaiset